ddrg/super_eurlex huggingface dataset:
SKRIFTLIG FORESPØRGSEL E-3690/02

af Fernando Fernández Martín (PPE-DE) til Kommissionen

(19. december 2002)

Om: Samoa

Kan Kommissionen give en oversigt over projekter i Samoa, der var godkendt til finansiering over Den Europæiske Unions budget i 2001, og oplyse om størrelsen af den samlede investering i det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3456/02

af Christopher Heaton-Harris (PPE-DE) til Kommissionen

(6. december 2002)

Om: Anerkendelse af motorvæddeløbslicenser inden for EU

Det internationale motorsportsforbund, FIA (Fédération International de l'Automobile), har for nylig ændret sin internationale sportskodeks. For tiden giver en fuldstændig væddeløbslicens, der er udstedt af et hvilket som helst EU-land, væddeløbsdeltagere ret til at deltage i motorvæddeløb i andre EU-lande end deres eget. Fra den 1. januar 2003 har FIA til hensigt at begrænse denne bestemmelse til professionelle væddeløbsdeltagere. Kun for 2003 giver FIA tilladelse til, at man i nationale væddeløb lader udenlandske amatører deltage, men der vil være et gebyr på 150 EUR for hver enkelt begivenhed.

Kommissionen bedes kommentere denne begrænsning af europæiske borgeres frie bevægelighed.

Kan Kommissionen oplyse, om dette er i modstrid med Den Europæiske Unions ånd?

Vil Kommissionen tage eventuelle skridt til at forhindre denne begrænsning i betragtning af, at europæiske borgere tidligere har glædet sig over at deltage i motorvæddeløb over hele Europa?

Svar afgivet på Kommissionens vegne af Frederik Bolkestein

(7. januar 2003)

Kommissionen opfordrer det ærede medlem til at studere svaret på den skriftlige forespørgsel E-3066/02(1), som ligeledes omhandlede det internationale motorsportsforbunds nye regler for deltagelse i motorvæddeløb.

I dette svar understregede Kommissionen især, at fællesskabsrettens bestemmelser om fri bevægelighed for personer og tjenesteydelser ikke står i vejen for regler og praksis inden for sport, der er begrundet i ikke-økonomiske hensyn som følge af visse konkurrencers særlige karakter, hvis denne karakter ikke samtidig er diskriminerende, uberettiget eller urimeligt omfattende.

(1) Se side 94.
SKRIFTLIG FORESPØRGSEL E-3834/02 af Philip Bushill-Matthews (PPE-DE) til Kommissionen. Menneskerettighederne i Indien.



EU-Tidende nr. 192 E af 14/08/2003 s. 0140 - 0140



SKRIFTLIG FORESPØRGSEL E-3834/02 af Philip Bushill-Matthews (PPE-DE) til Kommissionen (9. januar 2003) Om: Menneskerettighederne i Indien Er Kommissionen enig i, at indsættelsen af den syge og gamle Syed Ali Geelani i Ranchi-fængslet i Indien, tusinder af kilometer fra hans hjem i Kashmir, er udtryk for en krænkelse af hans menneskerettigheder? Hvad agter Kommissionen at gøre for at få de indiske myndigheder til at overføre ham til Srinagar? Svar afgivet på Kommissionens vegne af Christopher Patten (3. februar 2003) Som svar på spørgsmålet fra det ærede medlem om lovligheden af fængslingen af lederen af Hurriyat, Syed Shah Ali Geelani, skal Kommissionen henvise til dommen fra Højesteret i Kashmir af 5. september 2002, som erklærer fængslingen af hr. Geelani uden for Kashmir for ulovlig. Kommissionen har også noteret sig erklæringen af 12. november 2002 fra premierminister Mufti Mohammed Sayeed om frigivelse af politiske fanger og navnlig løsladelsen af hr. Geelani i nær fremtid. Disse elementer skal ses i positiv sammenhæng med de regionale valg i september-oktober 2002.
SKRIFTLIG FORESPØRGSEL E-3701/02

af Fernando Fernández Martín (PPE-DE) til Kommissionen

(19. december 2002)

Om: Swaziland

Kan Kommissionen give en oversigt over projekter i Swaziland, der var godkendt til finansiering over Den Europæiske Unions budget i 2001, og oplyse om størrelsen af den samlede investering i det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-1812/02

af Alexandros Alavanos (GUE/NGL), Pedro Marset Campos (GUE/NGL)og Feleknas Uca (GUE/NGL) til Kommissionen

(24. juni 2002)

Om: Fortsat forfølgelse af tyrkisk forfatter

Den tyrkiske forfatter Omar Asans bog om Pontus-regionens kultur, Pontos Kulturu, som ved sin første udgivelse i 1996 frit kunne distribueres, blev pludselig forbudt og beslaglagt i januar 2002 efter en tv-udsendelse. Forfatteren, som har modtaget Abbdi Ipektsi-prisen, blev anklaget for at have agiteret mundtligt og skriftligt for en deling af Tyrkiet. Denne anklage kan føre til mellem 14 måneders og 4 års fængsel.

Agter Kommissionen i betragtning af, at disse udemokratiske restriktioner og retssager er i modstrid med de forpligtelser, som Tyrkiet har indgået over for EU, at opfordre de tyrkiske myndigheder til at frafalde anklagerne mod forfatteren og give tilladelse til fri distribution af bogen?

Svar afgivet på Kommissionens vegne af Günter Verheugen

(26. juli 2002)

Kommissionen henviser det ærede medlem til sit svar på skriftlig forespørgsel E-0538/02 fra Stavros Xacharkos(1) vedrørende samme emne.

Kommissionen har kendskab til det tilfælde, som nævnes af det ærede medlem vedrørende Omer Asans bog Pontus Kulturu. Ifølge de oplysninger, som Kommissionen har til rådighed, er Omar Asan ved en sikkerhedsdomstol i Istanbul blevet anklaget for separatistisk propaganda. På baggrund af de politiske Københavnskriterier og navnlig ytringsfriheden er dette meget bekymrende.

Yderligere detaljer om Kommissionens vurdering af ytringsfriheden i Tyrkiet fremgår af de periodiske rapporter om Tyrkiets fremskridt mod tiltrædelse. Kommissionen har rejst spørgsmålet om ytringsfriheden ved flere lejligheder, bl.a. i Associeringsrådet Fællesskabet/Tyrkiet og ved møder på højt niveau, herunder ved det besøg, som kommissionsmedlemmet med ansvar for udvidelsen aflagde i Tyrkiet den 14. og 15. februar 2002.

(1) EFT C 52 E af 6.3.2003, s. 8.
SKRIFTLIG FORESPØRGSEL E-3724/02

af Fernando Fernández Martín (PPE-DE) til Kommissionen

(19. december 2002)

Om: Chad

Kan Kommissionen i forbindelse med Chad oplyse, hvilke projekter der er blevet finansieret over EU-budgettet i år 2000?

Kan Kommissionen oplyse, hvor stor støtte der i alt er blevet ydet til Chad i år 2000 inden for alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3700/02

af Fernando Fernández Martín (PPE-DE) til Kommissionen

(19. december 2002)

Om: Swaziland

Kan Kommissionen oplyse, hvilke projekter i Swaziland der er finansieret over EU's budget i 2000?

Kan Kommissionen oplyse om størrelsen af den samlede bistand til dette land inden for alle områder i 2000?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-2625/02

af Markus Ferber (PPE-DE) til Kommissionen

(18. september 2002)

Om: Moms på posttjenester

Kommissionen har gentagne gange udtalt, at den agter at fremlægge et forslag om opkrævning af moms på posttjenester.

Hvornår forventer Kommissionen at kunne fremlægge et sådant forslag set i lyset af, at postdirektivet nu er blevet vedtaget?

Hvor langt er man nået med disse drøftelser? Hvilke aktuelle planer har Kommissionen om at fremlægge et sådant forslag?

Svar afgivet på Kommissionens vegne af Frederik Bolkestein

(21. november 2002)

Kommissionen mener forsat, at den nuværende momsfritagelse for posttjenester giver anledning til betydelig konkurrenceforvridning og derfor bør ændres. I overensstemmelse med målet om at modernisere momssystemet overvejer Kommissionen at udarbejde et forslag for at afhjælpe denne situation. Forhåbentlig kan et sådant forslag fremlægges i begyndelsen af 2003.
SKRIFTLIG FORESPØRGSEL E-2936/02

af Jules Maaten (ELDR) til Kommissionen

(17. oktober 2002)

Om: Kommissionens notat af 31. maj 2002 om investeringsklimaet i Polen udarbejdet efter anmodning fra den nederlandske regering

1. Er Kommissionen bekendt med indholdet af Kommissionens informationsnotat om Polen og den frie bevægelighed af kapital, dok. nr. MD 189/02 af 31. maj 2002, som der henvises til i det nederlandske regeringsdokument Staat van de Europese Unie (det nederlandske parlaments dok. nr. 28 604, nr. 1, s. 9)?

2. Kan Kommissionen forklare, hvorfor tjenesten under GD Udvidelse, der er ansvarlig for Polen, på anmodningen om tilsendelse af denne rapport svarede, at denne rapport er ikke offentlig tilgængelig, da den hænger nøje sammen med tiltrædelsesforhandlingerne?

3. Kan Kommissionen oplyse, hvordan en sådan udtalelse kan forenes med den aktindsigt, der er nødvendig for at kunne foretage en korrekt og rimelig evaluering af kandidatlandene?

4. Mener Kommissionen, at dokumentets tilknytning til udvidelsesforhandlingerne er en gyldig og troværdig grund til at nægte aktindsigt?

5. Er Kommissionen klar over, at den med denne politik groft tilsidesætter en af Europa-Parlamentets vigtigste beføjelser, nemlig parlamentarisk kontrol med selve Kommissionen?

Svar afgivet på Kommissionens vegne af Günter Verheugen

(27. november 2002)

Kommissionen har udarbejdet et notat om Polens forpligtelser og tilsagn over for Unionen med hensyn til udenlandske direkte investeringer og behandling af udenlandske investorer i forbindelse med privatiseringer og privatiserede virksomheder. På grundlag af dette notat henstillede Kommissionen, at de polske myndigheder giver navnlig udenlandske økonomiske beslutningstagere vished for, at den resterende omfattende privatiseringsplan vil blive gennemført på forsvarlig vis og på et ikke-diskriminerende grundlag, og gør en særlig indsats med hensyn til reformer og initiativer på området god selskabsledelse (corporate governance).

Det ærede medlems anmodning om at modtage et eksemplar af dette notat er behandlet i overensstemmelse med Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter(1).

Kommissionen holder Europa-Parlamentet fuldt orienteret om hvert af kandidatlandenes fremskridt mod tiltrædelse, eksempelvis via sin formands og/eller sine medlemmers deltagelse i Europa-Parlamentets møder i plenum eller i udvalg. Desuden forelægger generaldirektøren for Generaldirektoratet for Udvidelse med jævne mellemrum Europa-Parlamentets udvalg om udenrigsanliggender, menneskerettigheder, fælles sikkerhed og forsvarspolitik oplysninger om det aktuelle forhandlingsstade. Kommissionen vil fortsat holde Europa-Parlamentet orienteret under overholdelse af rammeaftalens bestemmelser.

(1) EFT L 145 af 31.5.2001.
SKRIFTLIG FORESPØRGSEL E-3681/02

af Fernando Fernández Martín (PPE-DE) til Kommissionen

(19. december 2002)

Om: Zimbabwe

Kan Kommissionen give en oversigt over projekter i Zimbabwe, der var godkendt til finansiering over Den Europæiske Unions budget i 2001, og oplyse om størrelsen af den samlede investering i det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3532/02

af Paulo Casaca (PSE) til Kommissionen

(10. december 2002)

Om: Ret usædvanlige træk ved underskud

Ifølge Kommissionens svar på min forespørgsel E-3043/02(1) fører den næsten ikke tilsyn med budgettet inden for den offentlige sektor, heller ikke i dets enkelte bestanddele og inden for bestemte områder, hvad

der ikke alene er indlysende, men også implicit fremgår af det stillede spørgsmål. Bortset fra at Kommissionen ikke besvarer spørgsmålet, som udtrykkeligt vedrørte dette sektorbestemte underskuds indflydelse på det samlede offentlige underskud, indfører Kommissionen nu nye begreber, som rejser nye spørgsmål.

Kan Kommissionen oplyse, hvad den mener med omtale af ret usædvanlige træk, som vil kunne bringe overholdelsen af de samlede målsætninger for budgettet i fare?

Kan Kommissionen svare på, hvilken tærskel der er for, at offentlige udgifter uden for budgettet kan betragtes som ret usædvanlige?

Kommissionen tilføjer, at det nævnte underskud tilsyneladende skyldes systemet for de offentlige regnskaber og ikke systemet for nationalregnskaber, som bygger på ENS 1995, men den gør ikke rede for underskuddets størrelse beregnet udfra det nationalregnskabssystem, som den refererer til.

Jeg vil gerne gøre opmærksom på, at det er tilsynsorganet og ikke spørgeren, som det påhviler at gennemføre de omstillinger af regnskabet, som Kommissionen anser for påkrævet.

(1) EFT C 155 E af 3.7.2003, s. 78.

Svar afgivet på Kommissionens vegne af Pedro Solbes Mira

(21. januar 2003)

Det ærede medlem henviser i sit skriftlige spørgsmål udtrykkeligt til Kommissionens svar på hans foregående skriftlige spørgsmål E-3043/02.

Kommissionen anførte i sit skriftlige svar på spørgsmål E-3043/02, at den ved sin overvågning af budgettet fokuserer på den offentlige sektor generelt og ikke specielt på nogen af de enheder eller sektorer, som den består af, medmindre usædvanlige træk gør sig gældende, som risikerer at medføre, at den offentlige sektor som helhed ikke kan overholde de samlede mål for budgettet. Det ærede medlem ønsker, at Kommissionen præciserer, hvad den mener med usædvanlige træk. Som det ærede medlem ved, varierer de offentlige myndigheders struktur betydeligt fra den ene medlemsstat til den anden (Nogle medlemsstater har således en føderativ struktur, medens andre har autonome regioner med betydelige beføjelser osv.). Det er derfor umuligt at give en almen definition på usædvanlige træk. Kommissionen må imidlertid i forbindelse med budgetovervågningen især have opmærksomheden rettet mod den samlede udvikling i de enheder og sektorer, som udgør den offentlige sektor og som eventuelt kan være medvirkende til, at den offentlige sektor som helhed ikke overholder budgetmålene eller gør denne overholdelse mere kompliceret.
SKRIFTLIG FORESPØRGSEL E-3560/02

af Olivier Dupuis (NI) til Kommissionen

(12. december 2002)

Om: Forslag om indførelse af artikel 23-lovgivning i Hongkong

I september 2002 fremsatte Hongkongs regering et kontroversielt lovforslag kendt som artikel 23. Lovforslaget var tilsyneladende udarbejdet under direkte pres fra Folkerepublikken Kina og er langt mere restriktivt og strengt end krævet i forfatningen. Det ser ud til, at Hongkong bliver nødt til at forbyde alle organisationer, der af Kina anses som en national sikkerhedsrisiko, hvis lovforslaget vedtages. Alle systemkritikergrupper, herunder menneskerettighedsgrupper, demokratiaktivister, katolikker og Falun Gong samt enkeltpersoner vil blive berørt. Det er imod Hongkongs selvstyre og et land to systemer-princippet. Den foreslåede lov vil åbenbart også underkaste Hongkongs medier stramme restriktioner med hensyn til offentliggørelse af oplysninger om den kinesiske centralregering i Beijing.

Hvilke oplysninger ligger Kommissionen inde med i dette spørgsmål? Hvilke initiativer har Kommissionen taget eller vil den tage for at hindre gennemførelsen af artikel 23? Hvilke initiativer har Kommissionen mere generelt taget eller vil den tage for at lægge pres på Hongkongs regering med henblik på at få den til at overholde et land to systemer-politikken, som de kinesiske myndigheder lovede at opretholde i Hongkong i 50 år efter overdragelsen af Hongkong til Kina i 1997, og overholde de grundlæggende menneskerettigheder og særlig ytringsfriheden, religions- eller trosfriheden, forsamlingsfriheden og friheden til at deltage i fredelige demonstrationer?

Svar afgivet på Kommissionens vegne af Christopher Patten

(9. januar 2003)

Kommissionen følger nøje den høringsprocedure, der blev indledt af regeringen i Hongkong den 24. september 2002 med henblik på anvendelse af artikel 23 i grundloven.

Kommissionen er bekendt med den store betydning og politiske følsomhed, der knytter sig til dette spørgsmål i den globale kinesiske kontekst. Eftersom høringsdokumentet er alment formuleret, vil det kun være muligt at foretage en nøjagtig bedømmelse af dets indvirkning for menneskerettighederne og de grundlæggende frihedsrettigheder, herunder religionsfrihed, når lovforslaget er blevet forelagt det lovgivende råd. Dette skulle ske i februar 2003. I mellemtiden vil Kommissionen følge problemet og opfordre regeringen i Hongkong til at tage hensyn til befolkningens opfattelse.

Som angivet i dens femte årlige rapport om Hongkong, der blev vedtaget den 5. august 2002, giver den generelle situation efter Kommissionens opfattelse anledning til at tro, at ordningen et land, to systemer forløber rimelig godt, og at retsprincipperne, menneskerettighederne, de borgerlige rettigheder og et frit og åbent samfund generelt er bevaret i Hongkong.

Rapporten erkender imidlertid, at den praktiske gennemførelse af disse principper har givet anledning til en vis debat og usikkerhed, navnlig i forbindelse med artikel 23. Derfor vil Kommissionen fortsat følge udviklingen meget nøje.
SKRIFTLIG FORESPØRGSEL E-2822/02

af Angelika Niebler (PPE-DE) til Kommissionen

(8. oktober 2002)

Om: Ansøgningsformular i forbindelse med handlingsprogrammet om Den Europæiske Unions ungdom

Handlingsprogrammet om Den Europæiske Unions ungdom sigter mod fremme af det europæiske samarbejde på ungdomsområdet.

1. Er Kommissionen klar over, at ansøgningsformularerne med forklaringer til aktion 1 ungdomsudveksling i dette handlingsprogram er på over 40 sider?

2. Er Kommissionen ikke enig i, at dette omfang udgør en urimeligt høj administrativ byrde og vanskeliggør fremme af ungdomsudveksling unødigt, da potentielle ansøgere dermed afskrækkes på forhånd?

3. Hvad har Kommissionen til hensigt at gøre for at gøre ansøgningsformularerne kortere og mere brugervenlige fremover?

Svar afgivet på Kommissionens vegne af Viviane Reding

(22. november 2002)

Fællesskabets handlingsprogram Ungdom forvaltes med bistand fra nationale kontorer i de 30 lande, der deltager i programmet. Kommissionen leder og fører tilsyn med programmets generelle gennemførelse: den fastsætter dets prioriteter, mål og kriterier og overvåger programmets fremtræden, opfølgning og evaluering.

Med hensyn til udvælgelseskriterier, -regler og -procedurer har Kommissionen udarbejdet retningslinjer for denne decentraliserede gennemførelse, som er beskrevet i en brugervejledning og en standardmodel for skemaet til ansøgning om tilskud for hver af programmets 5 aktioner, som står til rådighed på en internetside under Generaldirektoratet for Uddannelse og Kultur. De nationale kontorer kan i en vis udstrækning tilpasse dem til de nationale betingelser for programmets gennemførelse.

Den model for ansøgningsskemaet til Ungdomsudvekslinger (Aktion 1), som Kommissionen har anbefalet i 2002, omfatter 13 sider (heraf 1 side, som beskriver reglerne for tildeling af fællesskabstilskud). Skemaerne til programmets andre aktioner har i gennemsnit 13 sider (Europæisk Volontørtjeneste Aktion 2), 9 sider (Ungdomsinitiativer Aktion 3) og 15 sider (Supplerende Tiltag Aktion 5).

Kommissionen har i erkendelse af behovet for at opretholde en god ligevægt mellem de potentielle modtageres kapacitet, når de skal indsende ansøgninger under programmet Ungdom, og mængden af oplysninger, der er nødvendige for en sund økonomisk forvaltning af de projekter, der samfinansieres med fællesskabsmidler udfoldet særlige bestræbelser for at forenkle brugervejledningen og standardmodellerne til ansøgningsskemaerne ved ajourføringen i 2002. Der er bl.a. indført et gennemgående system af faste beløb i alle ungdomsaktiviteterne, som medfører en forenkling af ansøgningsskemaernes budgetafsnit.

Under ajourføringen af de ansøgningsskemaer, der skal anvendes i 2003, tilstræber Kommissionen fortsat den størst mulige forenkling og brugervenlighed under overholdelse af principperne om sund økonomisk forvaltning.